E 1830 e embannas e Buda ul levrig e kroateg hag en alamaneg, anvet Kratka osnova horvatsko-slavenskoga pravopisaňa (Kurzer Entwurf einer kroatisch-slawischen Orthographie), hag a voe al levr kentañ a ginnige un doare-skrivañ unvan evit ar chroateg. Levezonet e oa bet Ljudevit Gaj gant labour Pavao Ritter Vitezović ha gant doare-skrivañ an tchekeg, ha klasket en doa implij pep hini eus lizherennoù al lizherenneg latin evit notenniñ sonioù ar chroateg, gant un nebeud sinoù diakritek ouzhpenn.